สุดยอดความคิดทางการเงิน
ในปีใหม่นี้ ของขวัญที่ดีควรจะเป็นของขวัญที่มีค่า ของขวัญที่มีค่าทางการเงินก็น่าจะเป็นสุดยอดความคิดที่กลั่นมาจากการเรียนรู้ ประสบการณ์ของผู้ที่ประสบความสำเร็จทางการเงิน ผู้ที่เคยผ่านความล้มเหลว ความพ่ายแพ้มาก่อน ก่อนที่จะประสบความสำเร็จ หวังอย่างยิ่งความคิดเหล่านี้จะเป็นแสงนำทางที่ดีสำหรับผู้ที่แสวงหาความสำเร็จทางการเงินทุกท่านต่อไป ....
10 ม.ค. 2556

ในปีใหม่นี้ ของขวัญที่ดีควรจะเป็นของขวัญที่มีค่า ของขวัญที่มีค่าทางการเงินก็น่าจะเป็นสุดยอดความคิดที่กลั่นมาจากการเรียนรู้ ประสบการณ์ของผู้ที่ประสบความสำเร็จทางการเงิน ผู้ที่เคยผ่านความล้มเหลว ความพ่ายแพ้มาก่อน ก่อนที่จะประสบความสำเร็จ หวังอย่างยิ่งความคิดเหล่านี้จะเป็นแสงนำทางที่ดีสำหรับผู้ที่แสวงหาความสำเร็จทางการเงินทุกท่านต่อไป .... 
“ในการสร้างตัวสร้างฐานะนั้นจะต้องถือหลักค่อยเป็นค่อยไป ด้วยความรอบคอบ ระมัดระวัง และความพอเหมาะพอดี ไม่ทำเกินฐานะและกำลัง หรือทำด้วยความเร่งรีบ เมื่อมีพื้นฐานแน่นหนารองรับพร้อมแล้ว จึงค่อยสร้าง” 
“เศรษฐกิจพอเพียง หมายความว่า ประหยัดแต่ไม่ใช่ขี้เหนียว ทำอะไรด้วยความอะลุ้มอล่วยกัน ทำอะไรด้วยเหตุและผล จะเป็นเศรษฐกิจพอเพียง แล้วทุกคนจะมีความสุขแต่พอเพียง” 
พระบาทสมเด็จพระเจ้าอยู่หัว 
“ในสภาพแวดล้อมใหม่ที่เปลี่ยนแปลงอย่างปัจจุบัน คนสิงคโปร์ต้องพึ่งตนเองมากขึ้น โดยเฉพาะเรื่องทางการเงิน พวกเขาต้องแสวงหาความรู้ ทักษะเพื่อการบริหารเงินในชีวิตประจำวัน ลงทุนอย่างชาญฉลาด และวางแผนระยะยาวเพื่อความมั่นคงในชีวิต”
ลีเซียนลูง นายกรัฐมนตรีสิงคโปร์
“การศึกษาเรื่องการเงินจำเป็นอย่างยิ่งที่จะต้องถูกบรรจุในหลักสูตรการศึกษาของชาติสำหรับทุกคน ไม่ใช่เฉพาะลูกคนรวยเท่านั้น”
David Bach 
“ถ้าคุณซื้อแต่สิ่งของที่ไม่จำเป็น ในไม่ช้าคุณก็ต้องขายสิ่งของที่คุณจำเป็น”
“อย่าออมเพียงเท่าที่เหลือจากการใช้จ่าย แต่ให้ใช้จ่ายส่วนที่เหลือจากการออม”
“ผมมีความคิดว่า เราควรสอนนักเรียนให้รู้จักการลงทุนในกิจการต่างๆ รู้วิธีประเมินมูลค่ากิจการ ไม่ใช่วิธีดูราคาหุ้น เพราะราคาหุ้นคือต้นทุนที่เราจ่าย มูลค่าของกิจการคือสิ่งที่เราได้รับ”
“ผมไม่เคยพยายามที่จะทำเงินจากตลาดหุ้น ผมลงทุนบนสมมติฐานที่ว่า ต่อให้ตลาดปิดในวันพรุ่งนี้และเปิดใหม่ในอีก 5 ปีข้างหน้า ผมก็ไม่เดือดร้อน”
“หุ้นไม่เป็นแค่เอกสารสิทธิ แต่มันแสดงถึงความเป็นเจ้าของของกิจการ ดังนั้นทุกครั้งที่คิดลงทุนในหุ้น จงคิดแบบเจ้าของกิจการ”
Warren Buffett
“ลองหลับตานึกภาพดูว่า ถ้าวันนี้คุณต้องออกจากงานเป็นเวลา 6 เดือน คุณจะอยู่กันอย่างไร แต่หลังเกษียณอายุ คุณต้องอยู่โดยไม่มีรายได้ใหม่เข้ามาถึง 240 เดือน หรือ 20 ปี ถึงตอนนั้นคุณจะใช้ชีวิตอย่างไร”
บรรยง วิทยวีรศักดิ์, RFC 
“มีคนมากมายเหลือเกินใช้เงินที่เขาไม่มี ไปซื้อสิ่งที่เขาไม่ได้ต้องการ เพื่อเอาไปอวดคนที่เขาไม่ได้ชอบ”
will smith
“ตอนฉันเป็นเด็ก ฉันมีความคิดว่าเงินเป็นสิ่งที่สำคัญที่สุด ตอนนี้ฉันแก่แล้ว ฉันก็ได้รู้ว่าเงินสำคัญที่สุดจริงๆ”
Oscar Wilde 
“เป็นเรื่องที่ดีที่มีเงินและสิ่งที่เงินซื้อได้ แต่ก็จะยิ่งดีถ้าได้ตรวจดูว่าเราเสียอะไรไปบ้างที่เงินซื้อไม่ได้” 
George Horace Lorimer
“80% ของคนที่ถูกลอตเตอรี่ในอเมริกา กลับมีฐานะทางการเงินติดลบหนักยิ่งกว่าเดิม ในระยะเวลาไม่ถึง 5 ปี”
IRS (กรมสรรพากรสหรัฐ)
“มันไม่สำคัญว่าเราจะมีอายุยืนเพียงไร ความสำคัญอยู่ที่ว่าเราจะอยู่อย่างไรต่างหาก”
เจมส์ แบร์รี 
“อย่าให้ค่ากับเงินเกินมูลค่าของเงิน เงินเป็นลูกจ้างที่ดี แต่เป็นนายจ้างที่เลว” 
Alexandre Dumas Fils 
“อิสรภาพทางการเงิน มันไม่ใช่การได้อะไรมามากมาย มันคือการเรียนรู้ที่จะอยู่ด้วยเงินที่น้อยกว่าที่หาได้ ซึ่งมันจะทำให้คุณมีเงินเหลือคืนให้สังคมและมีเงินลงทุน คุณไม่มีทางได้มันมาถ้าไม่ทำเช่นนี้” 
Dave Ramsey
“คุณรู้จักเศรษฐีสักกี่คนที่รวยขึ้นมาจากดอกเบี้ยเงินฝากออมทรัพย์”
Robert G. Allen
“การลงทุนที่ให้ผลตอบแทนดีที่สุด คือ การลงทุนในความรู้”
โชคดีของเราที่สุดยอดความคิดทางการเงินของกูรูทางการเงินมีมาก ทำให้เราสามารถนำข้อคิดต่างๆ มาขบคิด ปรับปรุงให้เหมาะกับเราได้ การได้รู้ข้อคิดก็เหมือนการเดินทางลัดให้เราไม่ติดหล่มความผิดพลาดที่กูรูเหล่านั้นเคยประสบมาก่อน และช่วยให้เราได้ฉุกคิดก่อนที่จะตัดสินใจลงทุน อย่างเช่นข้อคิดของ Warren Buffett ที่ว่า 
“ผมจะบอกให้ว่า คุณจะรวยได้อย่างไร ปิดประตูซะ เคล็ดลับ คือ จงกลัวในเวลาที่ทุกคนกำลังโลภ และจงโลภในเวลาที่ทุกคนกำลังกลัว”
แม้ผมอาจจะตกรถไฟไม่ได้เกาะหุ้นที่ยังคงทะยานเป็นจรวดในช่วงสิ้นปี แต่ผมก็สามารถเที่ยวปีใหม่ได้อย่างสบายใจเช่นกัน ไม่ต้องกลัวว่ากลับมาจะเจอเลือดสาดเต็มกระดาน เรามาต่อสุดยอดความคิดที่เหลือกันต่อครับ
“ไม่มีอะไรแน่นอน ยกเว้นความตายกับภาษี” 
Benjamin Franklin
“เวลาที่ดีสำหรับการลงทุน คือ เวลาที่ตลาดเต็มไปด้วยคนที่ขาดทุน”
“จิตวิทยาและพฤติกรรมการลงทุนอาจเป็นปัจจัยสำคัญที่สุดที่มีผลกระทบต่อตลาด แต่กลับเป็นเรื่องที่คนเข้าใจน้อยที่สุด”
David Dreman 
“จงเลือกลงทุนในกิจการที่แม้แต่คนโง่ก็บริหารได้ เพราะไม่แน่ในอนาคต อาจมีคนโง่มานั่งบริหารกิจการนั้นก็เป็นได้”
“จงรู้ว่าคุณถืออะไรอยู่บ้าง และจงคิดว่าคุณถือมันไปทำไม”
Peter Lynch 
“ถ้าคุณคาดหวังความเป็นอิสระจากการมีเงิน คุณจะไม่มีวันเป็นอิสระ เพราะชีวิตคุณจะเป็นอิสระได้ก็ด้วยความรู้ ประสบการณ์และความสามารถ” 
Henry Ford 
“มีประกันชีวิตไว้ในครอบครอง เหมือนมีทุนสำรองไว้ในครอบครัว”
นิรนาม 
“ตลาดหุ้นมีแต่คนที่รู้ราคาของทุกสิ่งทุกอย่าง แต่ไม่เคยรู้มูลค่าของมันเลย”
Philip Fisher
“เดือน ต.ค. เป็นเดือนที่อันตรายสำหรับการเก็งกำไรในหุ้น เดือนอื่นที่อันตรายเช่นกัน ได้แก่ ก.ค. ส.ค. ก.ย. พ.ย. ธ.ค. ม.ค. ก.พ. มี.ค. เม.ย. พ.ค. และ มิ.ย.”
Mark Twain 
“ฉันรู้สึกขอบคุณภาษีที่ฉันจ่าย เพราะนั่นหมายถึงฉันยังมีงานทำอยู่”
Nancie J. Carmody 
“เงินเฟ้อ คือ ภาษีที่ไม่ต้องมีกฎหมายรองรับ”
Milton Friedman 
“เมื่อไรที่คุณนับถือเงินเป็นพระเจ้า เมื่อนั้นเงินจะทำให้คุณกลายเป็นปีศาจ” 
Henry Fielding 
“เราควรมีจุดมุ่งหมายในชีวิตอยู่สองสิ่งคือ หนึ่ง แสวงหาสิ่งที่คุณต้องการ และสอง ชื่นชมมัน แต่คนที่ฉลาดที่สุดเท่านั้นที่จะบรรลุจุดมุ่งหมายข้อหลังได้”
โลแกน เพียร์เชล สมิท 
“ไม่ใช่ความผิดของคุณที่เกิดมาจน แต่เป็นความผิดของคุณที่เสียชีวิตแบบจนๆ”
Bill Gates 
“แม้แต่นักลงทุนที่ชาญฉลาดก็ยังต้องการจิตใจที่หนักแน่นที่จะไม่แห่ตามฝูงชน”
Benjamin Graham